Zinedine Zidane b'futur imċajpar Fil-paġna ta' quddiem tal-ġurnal Franċiż "L'Equipe" kien hemm titlu bil-kliem – Tempesta Madrilena. Dan it-titlu kien qed jirreferi għat-telfa xejn mistennija li sofrew Real Madrid f'darhom kontra Shakthar Donetsk bl-iskor ta' 3-2 mill-fażi tal-gruppi tal-UEFA Champions League. L-artiklu kien jgħid li l-bank ta' Zidane qed "jiżloga ruħu" dejjem aktar bil-president Florentino Perez li qed tmurlu l-paċenzja. Real Madrid ftit kienu effettivi fil-logħba b'Shaktar li prattikament għamlu li riedu mid-difiża li dehret wisq vulnerabbli f'din iċ-ċirkostanza.